OBAVIJEST RODITELJIMA DJECE DOZRELE ZA UPIS U 1.razred OŠ

Provedba upisa u prvi razred osnovne škole u školskoj godini 2020./2021.

Sukladno odredbama članka 16. i 17. Zakona o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17, 68/18 i 98/19 ) te članka 5. Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava (NN broj 67/14), upis djece u prvi razred osnovne škole, provodi se prema Planu upisa ovog Upravnog odjela koji će biti objavljen na mrežnoj stranici Upravnog odjela ([www.dalmacija.hr](http://www.dalmacija.hr)).

1. Prijava djece dorasle za upis u prvi razred osnovne škole u šk. god. 2020./2021. provodit će se u vremenu **od 10. do 20. veljače 2020. elektronskim putem** na obrascu **prijave** upisa. Prijavu djeteta roditelj treba izvršitiprema **upisnom području škole** objavljenom također na web stranici Upravnog odjela kao i na web stranicama osnovnih škola u SDŽ.

Roditelji odnosno staratelji djece dozrele za upis u 1.razred OŠ imaju obvezu (on line) ispunjavanja Prijavnog obrasca (na [www.dalmacija.hr](http://www.dalmacija.hr)). Ukoliko je roditelju potrebna pomoć pri ispunjavanju obrasca, roditelji se mogu obratiti matičnoj školi (pedagoškoj službi:pedagoginja i socijalni pedagog) za pomoć oko elektronske prijave.

* 2.Na temelju pristiglih i obrađenih prijava, Upravni odjel će utvrditi **popis djece školskih obveznika** i dostaviti ga stručnim povjerenstvima u osnovnim školama **do 1. ožujka 2020. god.**
* 3.Nakon obavljene prijave djeteta u pripadajuću školu, **roditelj odnosno staratelj obavezno se treba javiti školi kojoj pripadaju po adresi stanovanja u vremenu od 2. do 9. ožujka 2020. god**. radi dogovora o terminu testiranja vlastitog djeteta.

**Svi roditelji s adresom stanovanja na našem upisnom području OŠ Ravne njive-Neslanovac pozvani su javiti se u školu radnim danom od 2.3.2020.do 9.3.2020. i to ujutro od 8.30-10h i popodne od 17.00-18.30h , kojom prilikom će dobiti termin testiranja djeteta i posjeta školskoj liječnici.**

* **4. Postupak utvrđivanja psihofizičkog stanja djece radi upisa u prvi razred osnovne škole provodi se u osnovnoj školi kojoj dijete pripada prema upisnom području u razdoblju od 31. ožujka do 15. lipnja 2020. po dogovorenim terminima.**

Upisno područje OŠ Ravne njive-Neslanovac

|  |
| --- |
| Hercegovačka, Gradišćanskih Hrvata, |
| Kupreška 2-46 i 1-33,Put Smokovika 2-32 i 1-53 |
| Neslanovac 2-16 i 1-13, Sarajevska 2-38, |
| Mostarska od 72 - parni, Buktuljin put,114. brigade |
| Zagorski put,Boktuljin put |

Stručno-razvojna služba škole